3.40 करोड़ रुपए से 8 गांवों को मिलेगा फ्लोराइड मुक्त पानी
पानीमें फ्लोराइड के कारण हो रही बीमारियों से लोगों को बचाने के लिए गांवों में आरओ प्लांट लगाने की तैयारी चल रही है। इस प्लांट से 4 रुपए में 20 लीटर पानी मिलेगा। पहले फेज में जिले के 8 गांवों में आरओ प्लांट लगाए जा रहे हैं। भवानीमंडी के 5 झालरापाटन के 3 गांव में ये संयंत्र लगाए जाएंगे। इस पर 3 करोड़ 40 लाख रुपए खर्च होंगे।
जिले के मोटपुरिया, देवरी चंचल, कोठड़ी, सेमली, गर्दनखेड़ी आदि गांवों में ये प्लांट लगाए जाएंगे। प्लांट लगाने में प्रत्येक गांव में 38 लाख रुपए खर्च होंगे। अगले चरण में और भी गांवों में संयंत्र लगाए जाएंगे, इसके लिए प्रस्ताव मांगे गए हैं। गांवों में नए बोर करवाकर संयंत्र स्थापित किए जाएंगे। इन संयंत्रों में लगी अत्याधुनिक मशीनों से फ्लोराइड और टीडीएस दूर हो जाएगा। प्लांट का सेटअप करने वाली ठेका कंपनी 7 वर्ष तक इनका रखरखाव करेगी। संयंत्र पर वाटर एटीएम मशीनें भी लगाई गई हैं।
बैंकों की तर्ज पर वाटर एटीएम
जलदायविभाग का कहना है कि ग्रामीणों को पानी उपलब्ध कराने के लिए एटीएम मशीन लगाई जाएगी। इन्हें चार रुपए में बीस लीटर शुद्ध पेयजल मिलेगा। कार्ड को वाटर एटीएम मशीन के सामने ले जाने पर ग्रीन लाइट ऑन होगी। मशीन में कार्ड नंबर आएगा, इसके बाद जैसे ही बीस लीटर पानी मिल जाएगा, मशीन अपने आप बंद हो जाएगी। पहली बार उपभोक्ता को इस कार्ड को 200 रुपए से रिचार्ज करवाना पड़ेगा।
फ्लोराइडयुक्त पानी पीने से होता है फ्लोरोसिस
लगातारअधिक फ्लोराइड युक्त पानी के इस्तेमाल से हड्डियों में टेढ़ापन, कुबड़ापन दांतों में पीलापन आने लगता है, इसे फ्लोरोसिस कहते हैं। विशेषज्ञों का कहना है इससे और भी बीमारियों का खतरा रहता है। 0.5 पीपीएम से अधिक फ्लोराइड शरीर के लिए घातक होता है।
^भवानीमंडीके 5 झालरापाटन के 3 गांवों में प्रथम चरण में आरओ संयंत्र लगाए जाएंगे। इसके लिए वर्क ऑर्डर जारी कर दिए गए हैं। एक आरओ प्लांट पर 38 लाख रुपए का खर्च आएगा। पुरुषोत्तमसिंघल, एक्सईएन जलदाय विभाग
hin_Deva hin_Deva hin_Deva bho_Deva hin_Deva hin_Deva hin_Deva hin_Deva